karep temanten anyar kudu pisah yen sampun siyang, perlune melu ngrewangi botrepote bubar duwe gawe. Satundhun, sawanci-wanci penganten wadon dituntun supaya mudhun nyambut gawe ana pawon. Lakune penganten sarimbit dalah kadang waris dawa kaya ula, selur kaya sepur tanpa kondhektur. Ing ngarepe mlaku kanthi jejogedan canthang baking pinangka cucuking lampah, pawakan lanang nanging rada kemayu. Lambe ngisor rada turah, dipulas abang mblenger njur menjab-menjab nambahi kemayune. Penganten lanang ngagem Kupluk, Kaku tur nyempluk ora nganggo blangkon. Nyengkelit keris, gagange mlungker ora kena nggo ngiris. Nganggo sruwal utawa kathok dawane tekan ngisor dhengkul. Sruwal, saru yen nganti uwaldene kathok yen nganggo sikile dianqkat mbaka sithok, yen diangkat bareng bisa nggeblag. Uga nganggo sepatu dudu selop kaya adate, sepatu yen sikile ditlesepake ora bisa metu, yen dinggo mlaku penak ora kuwatir ngidak paku lan kesandung watu. Dene penganten wadon nganggo cundhuk mentul, manten ora kena mecucu amarga atine wis manteb ora mentul-mentul maneh. Klambi kebaya benike rentep, benik tegese saben-saben dienik-enik yen dilebokake metu, yen ditokake malah mlebu. Penganten loro padha balang-balangan suruh, kesusu olehe arep weruh kepriye carane dadi manten amarga yen balang-balangan watu mesti benjut kabeh. Penganten Sarimbit lenggah ana kursi amarga yen mungkur isi, ora ana wong lungguh madhep nyang mburi. Penganten lanang krasa sumuk, kesusu olele ndumuk, nanging ndumuk sirah amarga gatel nganggo kupluk Sirah jarene isine rah, yen ora percaya grajinen. Sing wadon ndumuk bathuke sing kringeten, bathuk kanggo ngembat barang sing